ગામડાની વાત લઇએ તો લાલપુર પાસે ભોળેશ્વર, કિલેશ્વર, ભાણવડ પાસે ઇન્દેશ્વર, બિલેશ્વર, જોડિયા પાસે કંકેશ્વર, ખંભાળીયામાં રામનાથ, ખીમરાણામાં ખીમેશ્વર, ભવનાથ, કાલાવડમાં કલ્યાણેશ્વર અને કુંભેશ્વર, ફલ્લામાં તપેશ્વર, દ્વારકામાં ભડકેશ્વર અને વડાળામાં પ્રગટેશ્વર સહિતના મંદિરોમાં ભગવાન શિવને નમન કરવા માટે ભક્તો આજીજી કરશે, કેટલાક ભક્તો આખો મહિનો ઉપવાસ અને એકટાણા કરશે તેમજ રૂદ્રી પાઠ પણ કરશે, આ મહિનામાં ગાયોને નીણ અને બ્રû ભોજન તેમજ વં દાન કરવાથી પૂÎય મળે છે. જામનગરમાં વર્ષોથી સિધ્ધનાથ, નાગેશ્વર, કાશીવિશ્વનાથ અને ભીડભંજનનો અપાર મહિમા છે, મંદિરોમાં બરફના શિવલીગ, ગુફા, વિશિષ્ટ શણગાર તથા દર્શન કરવા લોકો ઉમટી પડે છે, શ્રાવણ માસમાં ભગવાનને પળ પણ ધરાવવામાં આવે છે, દેવાધિદેવ મહાદેવનો આ મહિનો પ્રિય હોય, લોકો આ મહિનામાં ભગવાનની પૂજા-અર્ચના કરીને પૂÎયનું ભાથું બાંધે છે, જોડિયાના કનકેશ્વર મહાદેવ મંદિર અને ખંભાળીયાના રામનાથ અને ખામનાથ મંદિરમાં શ્રાવણ માસમાં લોકમેળા ભરાય છે, તેવી જ રીતે છઠ્ઠથી દસમ સુધી જામનગરમાં પણ લોકમેળા ભરાય છે, અગાઉ તો રંગમતી-નાગમતી નદીના પટમાં લોકો નૌકાવિહાર પણ કરતા હતા, હવે નદીમાં પાણી ન રહેવાને કારણે શક્ય બનતું નથી. જામનગર સહિત આવતીકાલથી દેવાધિદેવને રીઝવવા શિવભક્તો નમન કરીને પુષ્પ અને બીલીપત્ર ચઢાવશે, અનેક મંદિરોમાં વિશિષ્ટ આયોજનનો લાભ લેશે, ગામડામાં નદી કિનારે સ્નાન કરીને ભક્તો મહાદેવના મંદિરે દર્શન કરવા જાય છે.